CELEX: 32003D0083
Language: ro
Date: 2003-02-05 00:00:00
Title: Decizia Comisiei din 5 februarie 2003 de modificare a Directivei 95/70/CE a Consiliului privind introducerea unor măsuri comunitare minime de control al anumitor boli ale moluștelor bivalve [notificată cu numărul C(2003) 432]Text cu relevanță pentru SEE.

03/Volumul 46
            
            
               RO
            
            
               Jurnalul Ofícial al Uniunii Europene
            
            
               122
            
         32003D0083
   
               L 032/13
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 5 februarie 2003
   de modificare a Directivei 95/70/CE a Consiliului privind introducerea unor măsuri comunitare minime de control al anumitor boli ale moluștelor bivalve
   [notificată cu numărul C(2003) 432]
   (Text cu relevanță pentru SEE)
   (2003/83/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 95/70/CE a Consiliului din 22 decembrie 1995 privind introducerea unor măsuri comunitare minime de control al anumitor boli ale moluștelor bivalve (1), astfel cum a fost modificată prin Decizia 2001/293/CE a Comisiei (2), în special articolul 9 paragraful al doilea,
   întrucât:
   
               (1)
            
            
               Directiva 95/70/CE stabilește lista bolilor importante ale moluștelor cărora li se aplică anumite dispoziții de monitorizare și control prevăzute de directiva menționată.
            
         
               (2)
            
            
               Pentru a ține seama de evoluția situației bolilor la nivelul Comunității și în țările terțe, precum și de cunoștințele științifice și de experiența practică dobândită în cursul ultimilor ani, este necesară actualizarea listei bolilor moluștelor, a agenților patogeni și a speciilor susceptibile care figurează în anexa D la Directiva 95/70/CE.
            
         
               (3)
            
            
               Este necesar să se acorde o atenție deosebită bolilor care, în cazul apariției sau răspândirii în Comunitate, ar putea cauza vătămări grave stocurilor de moluște, cum ar fi bolile cu declarare obligatorie la Oficiul Internațional de Epizootii (OIE) și bolile rare sau exotice din cadrul Comunității.
            
         
               (4)
            
            
               Speciile menționate ca specii gazdă susceptibile la bolile și agenții patogeni respectivi trebuie să cuprindă cel puțin speciile incluse în ultima ediție a Codului Zoosanitar Internațional privind animalele acvatice al OIE.
            
         
               (5)
            
            
               Este necesar să se prevadă un termen corespunzător de aplicare a acestor cerințe noi.
            
         
               (6)
            
            
               Directiva 95/70/CE trebuie, așadar, să fie modificată în consecință.
            
         
               (7)
            
            
               Măsurile prevăzute de prezenta decizie sunt în conformitate cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa D la Directiva 95/70/CE a Consiliului se înlocuiește cu anexa la prezenta decizie.
   Articolul 2
   Prezenta decizie se aplică de la 8 aprilie 2003.
   Articolul 3
   Prezenta decizie se adresează statelor membre.
   
      Adoptată la Bruxelles, 5 februarie 2003.
      
         
            Pentru Comisie
         
         David BYRNE
         
         
            Membru al Comisiei
         
      
   
   
      (1)  JO L 332, 30.12.1995, p. 33.
   
      (2)  JO L 100, 11.4.2001, p. 30.
   ANEXĂ
   
      
         „ANEXA D
         
                     Boala
                  
                  
                     Agentul patogen
                  
                  
                     Speciile gazdă susceptibile
                  
               
                     Bonamioză
                  
                  
                     
                        Bonamia exitiosus
                     
                  
                  
                     
                        Tiostrea chilensis și Ostrea angasi
                     
                  
               
                     
                        Mikrocytos roughleyi
                     
                  
                  
                     
                        Saccostrea (Crassotrea) commercialis
                     
                  
               
                     Marteilioză
                  
                  
                     
                        Marteilia sydneyi
                     
                  
                  
                     
                        Saccostrea (Crassotrea) commercialis
                     
                  
               
                     Microcitoză
                  
                  
                     
                        Mikrocytos mackini
                     
                  
                  
                     
                        Crassotrea gigas; C. virginica; Ostrea edulis; O. conchaphila
                     
                  
               
                     Perkinsoză
                  
                  
                     
                        Perkinsus marinus
                     
                  
                  
                     
                        Crassotrea virginicași C. gigas
                     
                  
               
                     
                        Perkinsus olseni/atlanticus
                     
                  
                  
                     
                        Haliotis ruber; H. cyclobates; H. scalaris; H. laevigata; Ruditapes philippinarumși R. decussates
                     
                  
               
                     Boala MSX
                  
                  
                     
                        Haplosporidium nelsoni
                     
                  
                  
                     
                        Crassotrea virginica și C. gigas
                     
                  
               
                     Boala SSO
                  
                  
                     
                        Haplosporidium costale
                     
                  
                  
                     
                        Crassotrea virginica
                     
                  
               
                     Sindromul de albire al gasteropodelor marine abalone
                  
                  
                     
                        Candidatus Xenohaliotis californiensis
                     
                  
                  
                     Animale din specia Haliotis cuprinzând gasteropodele marine abalone negre (H. cracherodii), gasteropodele marine abalone roșii (H. rufescens), gasteropodele marine abalone roz (H. corrugata), gasteropodele marine abalone verzi (H. fulgens) și gasteropodele marine abalone albe (H. sorenseni)
                  
               
                     
                        Notă: Speciile gazdă susceptibile includ, de asemenea, toate speciile care figurează, în cazul agentului patogen respectiv, în ultima ediție a Codului Zoosanitar Internațional privind animalele acvatice al Oficiului Internațional de Epizootii (OIE).”